131 
in ambitu) connato, nec demum secedente, primo subrotundo, dein in pla- 
gas latas, vulgo elongatas, concrescente, superficie impolita opaca, perithe- 
ciis magis elongatis, ostiolis depressis. Specimina copiosa adsunt, at omnia 
evacuata, ut ne sporarum vestigia quidem detegere licuerit. Haec species 
cum II. nummulario, II. virgultorum aliisque novam praebent tribum ( An- 
thracinorum ), quae a Glebosis differt, ut Effusae a pulvinatis. Ob vegeta- 
tionem immersam externa facie prope ad Diatrypes accedunt, sed indoles 
omnino Hypoxylorum, stroma omnino proprium carbonaceum nec a matrice 
formatum, sporae obscurae septatae pulveris atri instar explosae. 
Longa series specierum affinium tam hujus generis, quam Diatrypes, 
Valsae, Endotkiae , Melogrammatis etc. in seq. fasc. describentur. In his 
vero collectionibus nullae adsunt. 
Nectria. S. Veg. Sc. 
1. N. corruscans, dense stipata in plagas late effusas superficiales, subi- 
culo nullo, peritheciis firmis globosis laevibus coccineis, ostiolo obso- 
leto, demum collapso umbilicato. 
Ad truncos putridos in Guinea Afz. ic. 51. 
Dense congesta, more Sph. pulveris pyrii 1. pulveraceae , at in maculas 
magis regulares disposita, colore coccineo corruscans. Ceterum N. Pezi- 
zae proxima, sed minor, firmior, basi omnino glabra. Ostiolum pallidum, 
passim globulo villoso albo instar N. Pezizae villiferae coronatum. Asci 
et sporae simplices, globosae, pellucidae, Hypocreae gelatinosae similes. 
Sphaeria. S. Veg. Sc. 
1. S. (Byssised.) leprantha, peritheciis hemisphaerico-globosis congestis 
connatisque laevibus glabris atris, subiculo floccoso-leproso fusco-atro 
impositis, ostiolo papillaeformi in areola minuta submarginata prominulo. 
Ad cortices dejectos in insui. Nikobar. Didrichsen. 
Habitus Sph. aquilae aut potius Sph. mammaeformis , sed ob perithecia 
saepe acervatim connata cum S. incrustante potissimum comparanda. Peri- 
thecia igitur inter majora generis et ab omnibus vicinis differunt areola in- 
star II. obesi et annulati circa ostiolum; haec vero areola longa minor est 
margineque tenuiori minus prominulo cincta, quam in speciebus citatis. Su- 
biculum non byssino -expansum, sed floccoso-leprosum , interruptum, dispa- 
rens, primitus vero perithecia obtegens. Asci longe pedicellati, clavato- 
lineares; sporae ellipticae, simplices, obscurae. 
2. S. (Pertus.) pertusae (S. M. 2. p. 464) affinis. 
Mexico ad Mirador. Liebman. 
